Babelscape/SREDFM huggingface dataset:
NGC 3201

Το NGC 3201 είναι σφαιρωτό σμήνος στον αστερισμό Ιστία. Το ανακάλυψε ο αστρονόμος Τζέιμς Ντάνλοπ (James Dunlop) στις 28 Μαΐου 1826 και το κατέγραψε το επόμενο έτος στον κατάλογό του. 

Η συγκέντρωση αστέρων στην κεντρική περιοχή του είναι ιδιαίτερα χαμηλή και η ακτινική ταχύτητα ασυνήθιστα υψηλή: 490 km/s, μεγαλύτερη από οποιοδήποτε άλλο γνωστό σμήνος. Παρόλο που είναι υψηλή, δεν ξεπερνά την ταχύτητα διαφυγής του Γαλαξία μας. Απέχει περίπου 16.300 έτη φωτός από την Γη και εκτιμάται πως έχει 254.000 φορές την μάζα του Ήλιου. This cluster is about 10.24 billion years old.

Βάσει των στοιχείων που είναι γνωστά (μέχρι το 2010), μόνον το NGC 3201 και το Μεσιέ 4 έχουν ξεκάθαρα ανομοιογενείς αστρικούς πληθυσμούς.
Κόλπος της Πλακεντίας

thumb|right|260px|Ο Κόλπος της Πλακεντίας, ο μεγάλος ΝΑ κόλπος της Νέας Γης
Ο Κόλπος της Πλακεντίας, (στη γαλλική: Baie de Plaisance) είναι μεγάλος κόλπος στη νοτιοανατολική ακτή της Νέας Γης, νήσου στον Κόλπο του Αγίου Λαυρεντίου στον ​​Καναδά. Σχηματίζεται μεταξύ των δύο νοτιοανατολικών χερσονήσων Μπουρίν (δυτικά) και Αβαλόν (ανατολικά) με κατεύθυνση ανάπτυξης από Ν.ΝΔ προς Β.ΒΑ και σε βάθος περίπου 100 χλμ. Επί της δυτικής πλευράς του εσωτερικού του κόλπου και παράλληλα προς την ακτή αναπτύσσεται συστάδα νήσων και νησίδων που αναδεικνύουν ένα ειδυλλιακό τοπίο και μετατρέπουν το θαλάσσιο χώρο σε σπουδαίο αλιευτικό πεδίο. 

Ακολουθώντας την ιστορία της νήσου από τον 16ο αιώνα που έφτασαν οι πρώτοι Ευρωπαίοι όπου και τέθηκε υπό γαλλική κυριαρχία αναπτύχθηκε οικιστικά η ανατολική ακτή του κόλπου όπου και η μεγαλύτερη πόλη Πλακεντία απ΄ όπου και η ονομασία του. Με την συνθήκη της Ουτρέχτης το 1713 η νήσος περιήλθε στην αγγλική κυριαρχία. Το Castle Hill, περιοχή με παλαιές γαλλο-αγγλικές οχυρώσεις, που βρίσκεται κοντά στην ομώνυμη πόλη αποτελεί εθνικό ιστορικό μνημείο. Άλλοι οικισμοί γύρω από τον κόλπο είναι το Μπουρίν και η Μαιρυστάουν.

Στη διάρκεια του Β' Π.Π. και περί το μέσον της ανατολικής ακτής του κόλπου δημιουργήθηκε ο ναυτικός σταθμός Αργεντίας που μεταβιβάστηκε στις ΗΠΑ, στα πλαίσια του Νόμου Εκμισθώσεων και Δανεισμού όπου και άρχισε η λειτουργία του στις 15 Ιουλίου 1941. Εντός του κόλπου και προ αυτού του σταθμού στις 9 και 10 Αυγούστου του ίδιου έτους πραγματοποιήθηκε με άκρα μυστικότητα η ιστορική συνάντηση του προέδρου Φ. Ρούζβελτ και Ουίνστον Τσώρτσιλ, η καλούμενη και Διάσκεψη του Ατλαντικού όπου και η ιστορική συμφωνία που έλαβε την ονομασία Χάρτης του Ατλαντικού και που δημοσιοποιήθηκε τέσσερις ημέρες αργότερα, στις 14 Αυγούστου.
Ντράγκαν Λάμποβιτς

Ο Ντράγκαν Λάμποβιτς, γεννημένος στις 20 Απριλίου 1987 στο Προκούπλιε, είναι Σέρβος καλαθοσφαιριστής, ο οποίος αγωνίζεται στην θέση του πάουερ φόργουορντ.
Μπρέισι Ράιτ

Ο Μπρέισι Ράιτ (Κόλονι του Τέξας, γεννήθηκε 1 Ιουλίου 1984), είναι Αμερικανός καλαθοσφαιριστής. Με ύψος 1,91 μ. αγωνίζεται στην θέση του πόιντ γκαρντ / σούτινγκ γκαρντ.
Αμερικανικό Πανεπιστήμιο της Βηρυτού

Το Αμερικανικό Πανεπιστήμιο της Βηρυτού (AUB), (Αραβικά: الجامعة الأميركية في بيروت) είναι ιδιωτικό, κοσμικό και ανεξάρτητο πανεπιστήμιο στην Βηρυτό του Λιβάνου. Πτυχία που απονέμονται στο Αμερικανικό Πανεπιστήμιο της Βηρυτού καταχωρούνται επισήμως στο "New York Board of Regents".
Μπράνκο Ρόλιτς

Ο Μπράνκο Ρόλιτς είναι Σέρβος πρώην διεθνής πετοσφαιριστής, ο οποίος γεννήθηκε στην Μιτρόβιτσα του Κοσόβου στις 28 Σεπτεμβρίου 1981 και αγωνιζόταν ως ακραίος.
Ιερά Μητρόπολις Αρκαλοχωρίου, Καστελλίου και Βιάννου

Η Ιερά Μητρόπολις Αρκαλοχωρίου, Καστελλίου και Βιάννου είναι μία από τις οκτώ Μητροπόλεις, οι οποίες μαζί με την Αρχιεπισκοπή Κρήτης συναποτελούν την Εκκλησία της Κρήτης, ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο. Η Μητρόπολη έχει έδρα της το Αρκαλοχώρι και περιλαμβάνει τμήματα της περιφερειακής ενότητας Ηρακλείου και οικισμούς των δήμων Μινώα, Βιάννου και Χερσονήσου. Μητροπολίτης της από την ίδρυσή της το 2001 είναι ο Ανδρέας Νανάκης.
Κρίστοφερ Λόικ

Ο Κρίστοφερ Λόικ (Christopher Jorebon Loeak, 1952-) ήταν ο Πρόεδρος των Νήσων Μάρσαλ από το 2012 ως το 2016. Εξελέγη από το κοινοβούλιο τον Ιανουάριο του 2012, έπειτα από τις γενικές εκλογές του 2011.
Χασάν Αλί Μανσούρ

Ο Χασάν Αλί Μανσούρ (Απρίλιος 1923 – 27 Ιανουαρίου 1965) ήταν Ιρανός φιλελεύθερος πολιτικός, ο οποίος διετέλεσε πρωθυπουργός από το 1964 έως το 1965.

Γιος πρωθυπουργού και άνθρωπος του στενού περιβάλλοντος του σάχη Μοχάμεντ Ρεζά Παχλαβί, ο Μανσούρ ίδρυσε με την υποστήριξη 150 βουλευτών το Νέο Κόμμα του Ιράν, αμέσως μετά τις εκλογές του Σεπτεμβρίου του 1963, το αποτέλεσμα των οποίων αμφισβήτησε μερίδα του πολιτικού κόσμου. Τον Μάρτιο του 1964 διορίστηκε πρωθυπουργός. Στις 22 Ιανουαρίου 1965, ένας νεαρός άνδρας τον πυροβόλησε έξω από το κοινοβούλιο και ο πρωθυπουργός μεταφέρθηκε βαρύτατα τραυματισμένος σε νοσοκομείο της Τεχεράνης. Πέντε ημέρες μετά την απόπειρα υπέκυψε στα τραύματά του και κηδεύτηκε με όλες τις τιμές. Ο δολοφόνος του, Μωχάμεντ Μποκαραΐ, οπαδός του Ρουχολάχ Χομεϊνί, και τρεις ακόμη συνωμότες καταδικάστηκαν σε θάνατο το Μάιο του 1965.
Fight Club

Το Fight Club είναι ταινία του 1999 βασισμένη στην ομώνυμη νουβέλα του Τσακ Πόλανικ. Σκηνοθέτης της ταινίας είναι ο Ντέιβιντ Φίντσερ, και πρωταγωνιστές ο Μπραντ Πιτ, ο Έντουαρντ Νόρτον και η Έλενα Μπόναμ Κάρτερ. Ο Νόρτον παίζει έναν ανώνυμο πρωταγωνιστή, έναν "οποιονδήποτε", που είναι δυσαρεστημένος με τη δουλειά γραφείου που κάνει. Οργανώνει ένα κλαμπ πάλης ("fight club") με έναν κατασκευαστή σαπουνιών, τον Τάιλερ Ντέρντεν, τον οποίο παίζει ο Μπραντ Πιτ. Στο κλαμπ τους συμμετέχουν κι άλλοι άντρες που θέλουν να παλέψουν για λόγους αναψυχής. Ο αφηγητής εμπλέκεται σε μια σχέση με τον Ντέρντεν και μία παράξενη γυναίκα, τη Μάρλα Σίνγκερ, την οποία παίζει η Μπόναμ Κάρτερ.

Η νουβέλα του Πόλανικ, επιλέχθηκε από την παραγωγό της 20th Century Fox, Laura Ziskin, που προσέλαβε τον Jim Uhls  να γράψει το σενάριο της ταινίας. Ο Φίντσερ ήταν ένας από τους τέσσερις σκηνοθέτες που είχαν σκεφτεί οι παραγωγοί, και τελικά επιλέχθηκε εκείνος λόγω του ενθουσιασμού του για τη ταινία. Ο Φίντσερ εξέλιξε το σενάριο μαζί με τον Uhls και πήρε συμβουλές από τους ηθοποιούς και άλλους ανθρώπους της βιομηχανίας ταινιών. Ο σκηνοθέτης και οι ηθοποιοί, σύγκριναν το Fight Club με τις ταινίες "Επαναστάτης Χωρίς Αιτία" (1955) και "Ο Πρωτάρης" (1967). Ο Φίντσερ ήθελε η βία του "Fight Club"‍ να χρησιμεύσει σαν αλληγορία για τη σύγκρουση ανάμεσα σε μια γενιά νέων ανθρώπων και ένα σύστημα αξιών από διαφημίσεις. Ο σκηνοθέτης αντέγραψε τους ομοφυλοφιλικούς απόηχους από τη νουβέλα του Πόλανικ για να κρατήσει το ενδιαφέρον του κοινού και να τους αποτρέψει από το να προβλέψουν το τέλος.

Στα στελέχη του στούντιο, δεν άρεσε η ταινία και αναδιάρθρωσαν την διαφημιστική καμπάνια που είχε σχεδιάσει ο Φίντσερ, για να μειώσουν τις προβλεπόμενες απώλειες. Το "Fight Club" δε κατάφερε να εκπληρώσει τις επιθυμίες του στούντιο στο box office και έλαβε πολωμένες αντιδράσεις από κριτικούς που διαφωνούσαν σχετικά με τη βία και την ηθική ασάφεια, αλλά επαίνεσαν τις ερμηνείες, τη σκηνοθεσία, τη μουσική και τα μηνύματα. Θεωρήθηκε από τις πιο αμφιλεγόμενες και πολυσυζητημένες ταινίες του 1999. Αργότερα, η ταινία έγινε κριτική και εμπορική επιτυχία, με τη κυκλοφορία του DVD, που καθιέρωσε το Fight Club σαν καλτ ταινία.
Αντίνοος Αλμπάνης

Ο Αντίνοος Αλμπάνης (Αθήνα, 22 Μαΐου 1983) είναι Έλληνας ηθοποιός.
Βίχοβγκραντ

Το Βίχοβγκραντ ή Βίσοβγκραντ (βουλγαρικά: Вишовград) είναι χωριό της Βουλγαρίας, στα ανατολικά του Δήμου Παβλίκενι, στην Επαρχία Βέλικο Τάρνοβο. Το 2011 είχε πληθυσμό 327 κατοίκων.
Βουκένταυρος

Ο όρος Βουκένταυρος μπορεί να αναφέρεται:

* Βουκένταυρος: το πλοίο (τριήρης), που αναφέρει ο Βιργίλιος στην "Αινειάδα" του, με το οποίο διέφυγε ο Αινείας στην Ιταλία μετά την πτώση της Τροίας. 
* Βουκένταυρος: το χρυσοποίκιλτο τελετουργικό πλοίο (γαλέρα), μεγάλων διαστάσεων, της Γαληνοτάτης Δημοκρατίας της Βενετίας, με το οποίο πραγματοποιούταν η τελετή της μνηστείας με τη θάλασσα, κατά τη διάρκεια της εορτής της Αναλήψεως στη Βενετία, από το 10ο ως τον 18ο αιώνα.
Μιντάκα

Ο Μιντάκα ("Mintaka"), γνωστός και ως δ Ωρίωνος (δ Ori), είναι αστέρας στον αστερισμό Ωρίωνα. Αποτελεί τον δυτικότερο από τους τρεις αστέρες της Ζώνης του Ωρίωνα και είναι εύκολα ορατός με γυμνό μάτι, παρότι απέχει περίπου 1.200 έτη φωτός από τη Γη. Όταν ο Ωρίωνας βρίσκεται κοντά στον ουράνιο μεσημβρινό, ο Μιντάκα αποτελεί τον δεξιό αστέρα της Ζώνης, παρατηρούμενος από το Βόρειο ημισφαίριο κοιτώντας προς τα νότια.
Κιτρέα η μυρτόφυλλος

Η Κιτρέα η μυρτόφυλλος "(Citrus myrtifolia)" ή άλλως η ξινή μυρτόφυλλη νεραντζιά, είναι ένα είδος εσπεριδοειδούς "(Citrus)", με φύλλωμα παρόμοιο με εκείνο της κοινής μυρτιάς. Είναι συμπαγές δέντρο με μικρά φύλλα και χωρίς αγκάθια, που φτάνει το ύψος των τριών μέτρων και μπορεί να βρεθεί στη Μάλτα, Λιβύη, Λιγουρία, Τοσκάνη, Σικελία, Καλαβρία και τις περιφέρειες της Ιταλίας.

Οι καρποί του δέντρου μοιάζουν με μικρά πορτοκάλια. Είναι ξινοί ή πικροί και κοινώς ονομάζονται από τους Ιταλούς με την ονομασία, "chinotto". Αποτελούν ουσιαστικό παράγοντα αρωματικής γεύσης των περισσότερων Ιταλικών Αμάρι, του δημοφιλούς απεριτίφ "Campari" και σε αρκετές μάρκες ανθρακούχων αναψυκτικών, που γενικώς ονομάζονται «"chinotto"».

Η Κιτρέα η μυρτόφυλλος, ενίοτε φυτεύεται σε κήπους. Χάρις στον συμπαγή της όγκο, μπορεί επίσης να φυτευτεί σε γλάστρα ή άλλο δοχείο.
NGC 6723

Το NGC 6723 είναι σφαιρωτό σμήνος στον αστερισμό Τοξότη. Έχει φαινόμενο μέγεθος 7,92 mag και γωνιακή διάμετρο 13'.
NGC 7098

Ο NGC 7098 είναι ραβδωτός σπειροειδής γαλαξίας τύπου SBa? στον αστερισμό Οκτάς. Τον ανακάλυψε ο αστρονόμος Τζον Χέρσελ (John Herschel) στις 22 Σεπτεμβρίου 1835.
Ζαν Μονέ

Ο Ζαν Μονέ ("Jean Omer Marie Gabriel Monnet", 9 Νοεμβρίου 1888 – 16 Μαρτίου 1979) ήταν Γάλλος οικονομολόγος και διπλωμάτης. Θεωρείται ως ο αρχιτέκτονας της ευρωπαϊκής ενοποίησης και ο πατέρας της Ευρωπαϊκής Ένωσης, ως ο πρώτος προεδρεύων σε ευρωπαϊκό εκτελεστικό οργανισμό, την . Δεν εκλέχθηκε ποτέ σε δημόσιο αξίωμα, ωστόσο είχε κεντρικό ρόλο στο παρασκήνιο συναλλασσόμενος με τις Ευρωπαϊκές κυβερνήσεις και τις ΗΠΑ όντας πολύ καλά διασυνδεδεμένος.
NGC 6388

Το NGC 6388 είναι σφαιρωτό σμήνος στον αστερισμό Σκορπιός. Το ανακάλυψε ο Σκοτσέζος αστρονόμος Τζέιμς Ντάνλοπ (James Dunlop) στις 13 Μαΐου 1826, χρησιμοποιώντας ένα ανακλαστικό τηλεσκόπιο των 22,86 cm. Το φαινόμενο μέγεθος του σμήνους είναι +6,72 και χρειάζεται τηλεσκόπιο για την παρατήρησή του.
Καστάνι

Το Καστάνι είναι παραλία που βρίσκεται στα δυτικά παράλια της Σκοπέλου και απέχει 15 χιλιόμετρα βορειοδυτικά από τη χώρα του νησιού. Βρίσκεται δίπλα στην επίσης γνωστή παραλία Μηλιά ενώ παράλληλα έχει θέα στο κοντινό νησάκι της Δασιάς και το νησί της Σκιάθου. Είναι μια από τις ωραιότερες παραλίες του νησιού που έγινε διάσημη από την ταινία Mamma Mia, καθώς εκεί γυρίστηκαν αρκετές σκηνές της ταινίας. Χαρακτηριστικό της παραλίας είναι η αμμουδιά με τα γαλαζοπράσινα νερά. Είναι οργανωμένη σαν παραλία με εύκολη πρόσβαση.
Καρλ Φρίντριχ φον Βάιτσεκερ

Ο Καρλ Φρίντριχ φον Βάιτσεκερ (28 Ιουνίου 1912 - 28 Απριλίου 2007) ήταν Γερμανός φυσικός και φιλόσοφος. Ήταν ο μακροβιότερος από τα τα μέλη της ομάδας που πραγματοποίησε πυρηνική έρευνα στη Γερμανία κατά τη διάρκεια του Δευτέρου Παγκοσμίου Πολέμου, υπό την καθοδήγηση του Βέρνερ Χάιζενμπεργκ. Υπάρχει συνεχιζόμενη συζήτηση ως προς το εάν ή όχι, εκείνος και τα άλλα μέλη της ομάδας, ενεργά και εκούσια επεδίωξαν την ανάπτυξη μιας πυρηνικής βόμβας για τη Γερμανία κατά τη διάρκεια αυτής της περιόδου.

Ο Βάιτσεκερ έκανε σημαντικές θεωρητικές ανακαλύψεις όσον αφορά την παραγωγή ενέργειας σε αστέρες από διεργασίες πυρηνικής σύντηξης. Έκανε, επίσης, θεωρητικό έργο που άσκησε σημαντική επιρροή για τον σχηματισμό των πλανητών στις αρχές του Ηλιακού Συστήματος.

Στα τέλη της σταδιοδρομίας του επικεντρώθηκε περισσότερο σε φιλοσοφικά και ηθικά ζητήματα, και τιμήθηκε με πολλές διεθνείς διακρίσεις για το έργο του σε αυτούς τους τομείς.
NGC 1788

thumb|right|285px|Το νεφέλωμα NGC 1788
To NGC 1788 είναι νεφέλωμα ανάκλασης στον αστερισμό Ωρίωνα με φαινόμενο μέγεθος 9. Η φαινόμενη διάμετρός του είναι 8 λεπτά της μοίρας, ενώ η απόστασή του από τη Γη εκτιμάται σε 1300 έτη φωτός περίπου. Ανακαλύφθηκε από τον Ουίλιαμ Χέρσελ την 1η Φεβρουαρίου 1786.

Τα όριά του είναι αρκετά καθαρά στο νοτιοδυτικό μέρος του, όπου συνορεύει με το σκοτεινό νεφέλωμα Lynds 1616, το οποίο φαίνεται ότι αποτελεί μέρος του. Ο φωτεινότερος αστέρας που προβάλλεται στο εσωτερικό του NGC 1788 είναι 10ου μεγέθους και βρίσκεται στο βορειοδυτικό τμήμα του νεφελώματος.

Ορισμένοι ερασιτέχνες αστρονόμοι αποκαλούν το NGC 1788 και «Νεφέλωμα της νυχτερίδας» από το σχήμα του.
Λα Μαριονετίστικα

Παραδοσιακές σικελιάνικες [[Μαριονέτα|μαριονέτες]] από την [[Κατάνη]].
Η Λα Μαριονετίστικα (ιταλικά: "La Marionettistica fratelli di Napoli") είναι ένα θίασος μαριονετών το οποίο βρίσκεται στην Κατάνη της Σικελίας στην Ιταλία.
Φλαούνα

thumb|Φλαούνα μοιρασμένη στη μέση
Η φλαούνα είναι παραδοσιακό κυπριακό πασχαλινό έδεσμα που καταναλώνεται μετά την Ανάσταση. Η παρασκευή και κατανάλωση της φλαούνας παρατηρείται και στην τουρκοκυπριακή κοινότητα κατά την περίοδο του Ραμαζανιού.
Κωνσταντίνος Μπαρμπαρούσης

Ο Κωνσταντίνος Μπαρμπαρούσης (Μαχαιράς Αιτωλοακαρνανίας, 30 Οκτωβρίου 1980) είναι Έλληνας πολιτικός. Διετέλεσε βουλευτής του Ελληνικού Κοινοβουλίου από τον Μάιο του 2012 έως τον Ιούλιο του 2019 του ακροδεξιού νεοναζιστικού κόμματος και εγκληματικής οργάνωσης, της Χρυσής Αυγής, καταδικασμένος για τη συμμετοχή του σε αυτή. Τώρα είναι στέλεχος του εθνικιστικού κόμματος Έλληνες για την πατρίδα.
Πόλσκι Σένοβετς

Το Πόλσκι Σένοβετς (βουλγαρικά: Полски Сеновец) είναι χωριό της Βουλγαρίας, στα ανατολικά του Δήμου Πόλσκι Τράμβεσο, στην Επαρχία Βέλικο Τάρνοβο. Το 2011 είχε πληθυσμό 527 κατοίκων.
Ρόδη Ορδουλίδου

Η Ρόδη Ορδουλίδου είναι Ελληνίδα πρώην πετοσφαιρίστρια, η οποία γεννήθηκε στην Θεσσαλονίκη στις 10 Μαΐου 1979 και αγωνιζόταν ως κεντρική στις ομάδες του Άρη, του Ζαφειράκη Νάουσας, του Αριστοτέλη Σκύδρας, του Φιλαθλητικού και του Σ.Α Πειραματικού.
Αγάπη Μολυβιάτη

Η Αγάπη Μολυβιάτη-Βενέζη (γεν. 1900-1995) γεννήθηκε στο Αϊβαλί της Μ. Ασίας και είναι Ελληνίδα λογοτέχνης και ποιήτρια.
Κλαούντιο Μάγκρις

Ο Κλαούντιο Μάγκρις (ιταλικά: "Claudio Magris", Τεργέστη 10 Απριλίου 1939) είναι Ιταλός λόγιος, συγγραφέας και μεταφραστής.
NGC 6304

thumb|right|250px|Το NGC 6304
Το NGC 6304 είναι σφαιρωτό σμήνος το οποίο απέχει περίπου 19.000 έτη φωτός από την Γη και βρίσκεται στον αστερισμό Οφιούχο. Το ανεκάλυψε ο αστρονόμος Ουίλιαμ Χέρσελ το 1786.
Βασίλειο της Λιβονίας

Το Βασίλειο της Λιβονίας ήταν κατ' όνομα κράτος, στο έδαφος της σημερινής Εσθονίας και της Λετονίας. Ανακηρύχθηκε κράτος τον Ιβάν Δ΄ στη διάρκεια του Λιβονικού Πολέμου, αλλά δεν ιδρύθηκε ποτέ επίσημα. Στις 10 Ιουνίου 1570, ο Δανός Δούκας Μάγκνους του Χόλσταϊν κατέφθασε στην Μόσχα, όπου στέφθηκε Βασιλέας της Λιβονίας. Ο Μάγκνους έδωσε όρκο υποταγής στον Ιβάν ως άρχοντά του, ενώ έλαβε το υποτελές βασίλειο της Λιβονίας, με τον Ιβάν να του παραχωρεί τα σχετικά κληρονομικά δικαιώματα. Η συμφωνία μεταξύ του Μάγκνους και του Ιβάν Δ΄ υπεγράφη από έναν οπρίτσνικ και από ένα μέλος της διοίκησης του, τον "Ντίακ" Βασίλι Σελκάλοφ. Απέμεινε να καταληφθούν τα εδάφη του νέου βασιλείου και το Κάστρο του Πόλτσαμα διακηρύχθηκε ως η μελλοντική επίσημη κατοικία του βασιλέα. Ο νέος βασιλέας Μάγκνους της Λιβονίας αναχώρησε από τη Μόσχα με 20.000 Ρώσους στρατιώτες για την κατάληψη του υπό σουηδικό έλεγχο Ρέβαλ. Η ελπίδα του Ιβάν για υποστήριξη από τον Φρειδερίκο Β΄ της Δανίας, τον μεγαλύτερο αδερφό του Μάγκνους, αποδείχθηκε μάταιη. Στα τέλη του Μαρτίου του 1571, ο Μάγκνους παραιτήθηκε των προσπαθειών του για την κατάληψη του Ρέβαλ και έλυσε την πολιορκία.

Το 1577, έχοντας χάσει την εύνοια του Ιβάν και καθώς δεν έλαβε καμία στήριξη από τον αδερφό του, ο Μάγκνους απηύθυνε κάλεσμα προς τους ευγενείς της Λιβονίας να συνταχθούν με το μέρος του στον αγώνα κατά της ξένης κατοχής. Δέχθηκε την επίθεση των στρατευμάτων του Ιβάν και ο ίδιος αιχμαλωτίστηκε. Κατά την απελευθέρωσή του παραιτήθηκε του βασιλικού τίτλου του. Ο Μάγκνους πέρασε τα τελευταία έξι χρόνια της ζωής του στο κάστρο του Πίλτεν στην Επισκοπή της Κουρλάνδης, όπου και απεβίωσε ως οικότροφος του Πολωνικού Στέμματος.
Αναρή

thumb|Αναρή
Η αναρή ή ανάλατη είναι είδος μυζήθρας που προέρχεται από την Κύπρο. Αν και είναι λιγότερο γνωστό από άλλα είδη κυπριακών τυριών (π.χ. χαλλούμι), τα τελευταία χρόνια έχει καταστεί δημοφιλές λόγω της δημόσιας προβολής που έχει αποκτήσει. Το 2005 ένας από τους κυριότερους εγχώριους βιομηχανικούς παραγωγούς αναρής της Κύπρου βραβεύτηκε με ασημένιο μετάλλιο σε παγκόσμια έκθεση που πραγματοποιήθηκε στο Ηνωμένο Βασίλειο. Η αναρή αναφέρεται και στο παραδοσιακό παραμύθι της Κύπρου «Ο Σπανός τζι’ οι Σαράντα Δράτζιοι».
Χιλδέριχος Α΄

Ο Χιλδέριχος Α΄ ("Childéric Ier", περί το 437 – 481 ή 482) ήταν Μεροβίγγειος Βασιλιάς των Σαλίων Φράγκων (458 - 481), πατέρας του Κλόβις Α΄ που ένωσε τους Φράγκους και ίδρυσε την δυναστεία των Μεροβίγγειων.
Πήτερ Σούμαν

Ο Πήτερ Σούμαν (γερμανικά: "Peter Schumann", Σιλεσία 1934) είναι ο ιδρυτής και διευθυντής του θιάσου "Bread and Puppet". Γεννήθηκε στη Σιλεσία της Γερμανίας, όπου και εργάστηκε ως γλύπτης και χορευτής πριν μεταναστεύσει στις ΗΠΑ το 1961. Το 1963 ίδρυσε το θίασο Bread & Puppet ("Ψωμί και Μαριονέτα") στη Νέα Υόρκη, και το 1970 μετακόμισε στην περιοχή "Νόρθηστ Κίνγκντομ" του Βερμόντ όπου και ο θίασος εξακολουθεί να δίνει παραστάσεις. Το διασημότερο έργο του Σούμαν είναι η παράσταση με τίτλο "Domestic Resurrection Circus" ("Τσίρκο της Εγχώριας Ανάστασης"), η οποία διοργανώνονταν ετησίως από τον θίασο έως το 1998.
Πωλ Ντελουβριέ

O Πωλ Ντελουβριέ (γαλλικά: Paul Delouvrier (25 Ιουνίου 1914 - 1916 Ιανουαρίου 1995) ήταν Γάλλος πολιτικός, ο οποίος τιμήθηκε με το βραβείο Erasmus το 1985. Γεννήθηκε στο Ρεμιρόν, Βοζ, και πέθανε στην Προβέν.
Φρίε Λέιζεν

Η Φρίε Λέιζεν (γερμανικά: "Frie Leysen", Άσσελτ 1950) είναι Βελγίδα σκηνοθέτης και έφορος φεστιβάλ.
Συνδεδεμένα Κράτη των Δυτικών Ινδιών

Τα Συνδεδεμένα Κράτη των Δυτικών Ινδιών ήταν το συλλογικό όνομα για έναν αριθμό νησιών της Ανατολικής Καραϊβικής των οποίων το στάτους άλλαξε από Βρετανικές αποικίες σε κράτη με ελεύθερη σύνδεση με το Ηνωμένο Βασίλειο το 1967. Τα κράτη αυτά ήταν τα Αντίγκουα, Δομίνικα, Γρενάδα, Άγιος Χριστόφορος-Νέβις-Ανγκουίλα, Αγία Λουκία, και Άγιος Βικέντιος.

Η σχέση σύνδεσης μεταξύ των έξι αυτών κρατών και του Ηνωμένου Βασιλείου έγινε με την Πράξη Σύνδεσης Κράτους του 1967 (Associated Statehood Act 1967). Με αυτήν την Πράξη, κάθε κράτος είχε πλήρη έλεγχο του Συντάγματός του (και άρα εσωτερική αυτοδιοίκηση), ενώ το Ηνωμένο Βασίλειο διατηρούσε την ευθύνη για τις εξωτερικές σχέσεις και την άμυνα. Ο Βρετανός μονάρχης παρέμεινε ως αρχηγός κράτους, αλλά ο Κυβερνήτης είχε πια μόνο θεσμικές εξουσίες και συχνά ήταν γηγενής πολίτης της χώρας του. Πολλές άλλαξαν τη σημαία με το μπλε υπόβαθρο και το οικόσημο του Ηνωμένου Βασιλείου σε διαφορετικά σχέδια, με τρεις, τον Άγιο Βικέντιο, τον Άγιο Χριστόφορο-Νέβις-Ανγκουίλα και Γρενάδα να υιοθετούν σημαίες με γαλάζιο, πράσινο και κίτρινο.

Κατά την περίοδο της ελεύθερης σύνδεσης όλα τα κράτη συμμετείχαν στο Συμβούλιο Υπουργών των Συνδεδεμένων Κρατών των Δυτικών Ινδιών, την Κοινή Αγορά Ανατολικής Καραϊβικής, και την Καραϊβική Ζώνη Ελεύθερων Συναλλαγών (CARIFTA, που τώρα αντικατάστησε η Κοινότητα Καραϊβικής, CARICOM). Η συνεργασία μεταξύ των κρατών της Ανατολικής Καραϊβικής συνεχίστηκε και μετά που αυτές κέρδισαν την ανεξαρτησία τους, με τη μορφή και στα πλαίσια του Οργανισμού Κρατών της Ανατολικής Καραϊβικής (το διάδοχο οργανισμό).

Με τον καιρό τα Συνδεδεμένα Κράτη προχώρησαν σε πλήρη ανεξαρτησία, με πρώτη τη Γρενάδα το 1974, η Δομίνικα το 1978, η Αγία Λουκία και ο Άγιος Βικέντιος και Γρεναδίνες το 1979, η Αντίνγκουα και Μπαρμπούντα το 1981, και ο Άγιος Χριστόφορος και Νέβις το 1983.

Η μετάβαση στην ανεξαρτησία δεν υπήρξε πάντα ομαλή, με αποσχιστικά κινήματα στην Μπαρμπούντα, Νέβις και Ανγκουίλα. Στην τελευταία είχε ως αποτέλεσμα την απόσχισή της από το Σεντ Κιττς-Νέβις-Ανγκουίλα (ή Άγιος Χριστόφορος-Νέβις-Ανγκουίλα) το 1969 και την επαναφορά στη Βρετανική εξουσία ως ξεχωριστής αποικίας. Κατά τη δεκαετία του 1970 το τοπικό συμβούλιο του Νέβις θέλησε να ακολουθήσει το παράδειγμα της Ανγκουίλας, αντί να γίνει ανεξάρτητο με τον Άγιο Χριστόφορο και Νέβις. Όμως οι Βρετανοί δεν συμφωνούσαν να γίνει το Νέβις ξεχωριστή αποικία, και τελικά η Ομοσπονδία Άγιος Χριστόφορος και Νέβις έγινε ανεξάρτητη το 1983. Στην Μπαρμπούντα υπήρξε μια καμπάνια για ξεχωριστή ανεξαρτησία από την Αντίγκουα, αλλά δεν ήταν επιτυχής.
Όλα τα κράτη τα οποία ήταν συνδεδεμένα, είναι τώρα ανεξάρτητα εκτός από την Ανγκουίλα στα πλαίσια του πρώην Σεντ Κιττς-Νέβις-Ανγκουίλα, η οποία είναι τώρα Βρετανικό υπερπόντιο έδαφος.
Επιτροπή Σκεπτικιστικής Έρευνας

Η Επιτροπή Σκεπτικιστικής Έρευνας (CSI), παλαιότερα γνωστή ως Επιτροπή για την Επιστημονική Έρευνα των Αξιώσεων του Παραφυσικού (CSICOP), είναι ένα πρόγραμμα εντός του ερευνητικού κέντρου CFI, ένας Αμερικανικός μη κερδοσκοπικός οργανισμός, του οποίου δεδηλωμένος στόχος είναι να «ενθαρρύνει την κριτική έρευνα του παραφυσικού και την επιστημονική αξίωση για υπεύθυνη, επιστημονική άποψη και διάδοση τεκμηριωμένων πληροφοριών σχετικά με τα αποτελέσματα των ερευνών στην επιστημονική κοινότητα και το κοινό.

Η επιτροπή ιδρύθηκε το 1976 από τον Πολ Κουρτς (Paul Kurtz) προκειμένου να αντιμετωπιστεί αυτό που θεωρούσε άκριτη αποδοχή και υποστήριξη, παραφυσικών αξιώσεων τόσο από τα μέσα μαζικής ενημέρωσης και την κοινωνία γενικότερα. Η φιλοσοφική θέση του είναι ο επιστημονικός σκεπτικισμός. Στους υπότροφους της Επιτροπής περιλαμβάνονται επιστήμονες, νομπελίστες, φιλόσοφοι, ψυχολόγοι, παιδαγωγοί και συγγραφείς. Η Επιτροπή Σκεπτικιστικής Έρευνας έχει την έδρα της στο Άμχερστ, στην Νέα Υόρκη.
Αμερικανική Ανθρωπιστική Ένωση

thumb|260 px|
Η Αμερικανική Ανθρωπιστική Ένωση (ΑΗΑ) είναι εκπαιδευτικός οργανισμός στις Ηνωμένες Πολιτείες που προωθεί τον υλιστικό ανθρωπισμό, μια φιλοσοφία ζωής που, χωρίς θεϊσμό ή άλλες υπερφυσικές πεποιθήσεις, επιβεβαιώνει την ικανότητα και την ευθύνη των ανθρώπων να επιδιώξουν στην προσωπική ζωή τους την ηθική ικανοποίηση που επιθυμούν για το γενικότερο καλό της ανθρωπότητας.

Η Ένωση ιδρύθηκε το 1941 και παρέχει νομική βοήθεια για την υπεράσπιση των συνταγματικών δικαιωμάτων των υλιστών και των θρησκευτικών μειονοτήτων. Ασχολείται ενεργά με το ζήτημα διαχωρισμού εκκλησίας-κράτους και άλλα σχετικά ζητήματα και διατηρεί ένα δίκτυο 150 τοπικών οργανώσεων και ομάδων που ασχολούνται με τον κοινωνικό ακτιβισμό, τη φιλοσοφική συζήτηση και την οργάνωση κοινοτικών εκδηλώσεων. Το AHA έχει αρκετές δημοσιεύσεις, στις οποίες συμπεριλαμβάνονται: το διμηνιαίο περιοδικό "Ανθρωπιστής", το τριμηνιαίο ενημερωτικό δελτίο "Ελεύθερος Νους", η εξαμηνιαία ερευνητική περιοδική έκδοση "Δοκίμια στη φιλοσοφία του Ανθρωπισμού" και ένα εβδομαδιαίο διαδικτυακό περιοδικό το "Humanist Network News".
Άντον Γκαβέλ

Ο Άντον Γκαβέλ, γεννημένος στις 24 Οκτωβρίου 1984 στο Κόσιτσε της Σλοβακίας, είναι σλοβακικής καταγωγής Γερμανός διεθνής καλαθοσφαιριστής, ο οποίος αγωνίζεται στην θέση του σούτινγκ γκαρντ για την ομάδα της Μπάγερν Μονάχου.
Μωρίς Μπεζάρ

Ο Μωρίς Μπεζάρ (γαλλικά: "Maurice Béjart", 1 Ιανουαρίου 1927 – 22 Νοεμβρίου 2007) ήταν Γάλλος χορευτής, χορογράφος, διευθυντής όπερας, και ιδρυτής της της Λωζάνης στην Ελβετία. Του απονεμήθηκε η Ελβετική υπηκοότητα μεταθανάτια.
Τζιοβάνι Ορλάντι

[[Ξυλογραφία]] του Τζιοβάνι Ορλάντι,<br> που απεικονίζει την επίθεση των [[Τάγμα του Αγίου Στεφάνου|ιπποτών του Αγίου Στεφάνου]]<br> εναντίον της [[Πρέβεζα]]ς, τον Μάιο του 1605

Ο Τζιοβάνι Ορλάντι ήταν Ιταλός χαράκτης και εκδότης που δραστηριοποιήθηκε στη Ρώμη και τη Νάπολη στα τέλη του 16ου και το πρώτο μισό του 17ου αιώνα.

Μαθητής του Κορν Κορτ (Corn Cort), ο Τζιοβάνι Ορλάντι ξεκίνησε, στα 1590 περίπου, την τέχνη της χαρακτικής στη Ρώμη της Ιταλίας και στη συνέχεια εργάστηκε στη Νάπολη μέχρι το 1640 περίπου. Δημιούργησε κυρίως χαρακτικά, συνεχίζοντας την τέχνη του Μιχαήλ Αγγέλου και του Ραφαήλ. Από τα πολυάριθμα έργα του, αξιομνημόνευτη είναι μια σειρά πορτρέτων σημαντικών προσώπων της εποχής του, ένα σχέδιο της Πρέβεζας του 1605, ένα σχέδιο της Γένοβας του 1637 και μια σειρά από γκροτέσκ (αλλόκοτα σχέδια) που εικονογράφησαν τα έργα του Νικάσιους Ρούσσελ (Nicasius Roussel).
Ευάγγελος Δασκαλάκης

Ο Ευάγγελος Δασκαλάκης (1902 - 1973) ήταν Έλληνας γιατρός και πολιτικός.
Δημήτριος Μερλόπουλος

Ο Δημήτριος Μερλόπουλος του Παναγιώτη (1898 - 24 Ιουλίου 1968) ήταν Έλληνας πολιτικός και βουλευτής της Αριστεράς.
1Q84

To 1Q84 είναι μία μυθιστορηματική τριλογία του Ιάπωνα συγγραφέα Χαρούκι Μουρακάμι. Οι δύο πρώτοι τόμοι κυκλοφόρησαν στην Ιαπωνία τον Μάιο του 2009 και ο τρίτος τον Απρίλιο του 2010. Η πρώτη έκδοση των δύο πρώτων βιβλίων στις 29 Μαΐου 2009 εξαντλήθηκε την πρώτη ημέρα της κυκλοφορίας τους. Στα Ελληνικά κυκλοφορούν και τα τρία βιβλία από τις εκδόσεις Ψυχογιός.
Μαργαρίτα Στέφα

Η Μαργαρίτα Στέφα ήταν ελληνική τηλεοπτική σειρά που μεταδόθηκε από την ΕΡΤ2 το 1983.

Η σειρά βασίστηκε στο ομώνυμο μυθιστόρημα του Γρηγορίου Ξενόπουλου και αποτελείτο από 13 επεισόδια. Το 1ο απ' αυτά μεταδόθηκε την Παρασκευή 29 Απριλίου 1983 και το 13ο και τελευταίο την Παρασκευή 29 Ιουλίου. Τη διασκευή του σεναρίου έκανε ο Αντώνης Σιμιτζής και τη σκηνοθεσία ο Κώστας Πρέκας.
Ρόμπερτ Ρένφρο

Ο Ρόμπερτ Ρένφρο, γεννημένος στις 13 Μαρτίου 1969 στην Στυρία της Αυστρίας, είναι Αμερικανός πρώην καλαθοσφαιριστής αυστριακής καταγωγής, ο οποίος αγωνιζόταν στην θέση του σέντερ.
Παναγιώτης Δεκάζος

Ο Παναγιώτης Δεκάζος (1879-1976) ήταν Έλληνας γεωπόνος και πολιτικός.
Βασίλειος Δεληγιάννης

Ο Βασίλειος Δεληγιάννης (1887 - 1945) ήταν Έλληνας δημοσιογράφος και πολιτικός.
Χρήστος Μπασαγιάννης

Ο Χρήστος Μπασαγιάννης (1916 - 28 Ιανουαρίου 1998) ήταν Έλληνας δικηγόρος και πολιτικός.
Μουσείο Μπόιμανς - φαν Μπένινγκεν

Το Μουσείο Μπόιμανς - φαν Μπένινγκεν (Ολλανδικά:Museum Boijmans Van Beuningen, προφορά: [myzeːjʏm bɔjmɑns vɑn bøːnɪŋən]) είναι μουσείο τέχνης στο Ρότερνταμ στην Ολλανδία. Βρίσκεται στο "Museumpark" στην περιοχή "Centrum" (κέντρο), κοντά στο "Kunsthal" και το Μουσείο Φυσικής Ιστορίας.

Το μουσείο άνοιξε το 1849. Στεγάζει τις συλλογές του Φρανς Γιάκομπ Όττο Μπόιμανς (1767 - 1847) και Ντάνιελ Ζορζ φαν Μπένινγκεν (Daniël George van Beuningen) (1877 - 1955). Στη συλλογή, που εκτείνεται από τη μεσαιωνική έως τη σύγχρονη τέχνη, περιλαμβάνονται, μεταξύ πολλών άλλων, έργα των Ρέμπραντ, Κλωντ Μονέ, Βίνσεντ βαν Γκογκ και Σαλβαδόρ Νταλί.

Το 2013 το μουσείο δέχτηκε 292.711 επισκέπτες και ήταν το 14ο μουσείο της Ολλανδίας σε επισκεψιμότητα. Η είσοδος στο μουσείο γίνεται καθημερινά πλην Δευτέρας και στοιχίζει 17€ κατ' άτομο (Οκτώβριος 2015).
Νικόλαους Χάρνονκουρτ

Ο Νικόλαους Χάρνονκουρτ ("Johann Nicolaus Graf de la Fontaine und d’Harnoncourt-Unverzagt", 6 Δεκεμβρίου 1929 - 5 Μαρτίου 2016) ήταν Αυστριακός μαέστρος, ιδιαίτερα γνωστός για τις ιστορικά τεκμηριωμένες εκτέλέσεις κλασικής και προκλασικής εποχής. Ξεκινώντας ως τσελίστας, ίδρυσε το δικό του σύνολο οργάνων περίοδο, "Concentus Musicus Wien", στη δεκαετία του 1950, και έγινε πρωτοπόρος του κινήματος της πρώιμης μουσικής. Περί το 1970, Χάρνονκουρτ άρχισε να διευθύνει όπερες και κλασικές συμφωνίες, και αργότερα διεθνούς φήμης συμφωνικές ορχήστρες, εμφανιζόμενος σε κορυφαίες αίθουσες συναυλιών, όπερες και φεστιβάλ. Το ρεπερτόριο του διευρύνθηκε έκτοτε για να συμπεριλάβει συνθέτες του 19ου και του 20ού αιώνα. Το 2001 και το 2003, διεύθυνε τη Συναυλία της Πρωτοχρονιάς της Βιέννης. Ο Χάρνονκουρτ είναι επίσης ο συγγραφέας πολλών βιβλίων, κυρίως σε θέματα ιστορίας, απόδοσης, και αισθητικής της μουσικής.
Υβ Ζολί

Ο Υβ Ζολί (γαλλικά: "Yves Joly", Τροάρν 11 Οκτωβρίου 1908 – 24 Μαΐου 2013), ήταν Γάλλος μαριονετίστας, καθώς και σκηνογράφος, σκηνοθέτης και κωμικός.
Κιτρέα η λιμεττία

H Κιτρέα η λιμεττία "(Citrus limetta)" είναι ένα είδος εσπεριδοειδούς "(citrus)", κοινώς γνωστό ως γλυκό μοσχολέμονο, γλυκολέμονο και γλυκιά λιμεττία "(sweet limetta)". Εναλλακτικά, θεωρείται ότι είναι μια ποικιλία του λεμονιού "(Citrus limon)", η "C. limon" 'Limetta'.
Είναι εγγενές στη Νότια και τη Νοτιοανατολική Ασία, καλλιεργείται όμως έντονα και στη λεκάνη της Μεσογείου.

Είναι διαφορετικός καρπός από το γλυκό μοσχολέμονο της Παλαιστίνης και από τα γνώριμα ξινά μοσχολέμονα, όπως το "Key Lime" και το Περσικό μοσχολέμονο. Στη Γαλλία ορισμένες φορές φορές ονομάζεται "περγαμόντο" "(bergamot)", δεν πρέπει όμως να συγχέεται με το εσπεριδοειδές δέντρο περγαμοντιά "(Citrus bergamia)" ή το περγαμόντο.
Euromast

Ο Euromast είναι πύργος παρατήρησης στο Ρότερνταμ της Ολλανδίας, ο οποίος κατασκευάστηκε κατά το χρονικό διάστημα 1958 - 1960. Σχεδιάστηκε από τον Χουγκ Μάασκαντ (Hugh Maaskant). Κατασκευάστηκε ειδικά για την Floriade (έκθεση ανθοκομίας και κηπουρικής που διεξάγεται ανά δεκαετία στην Ολλανδία) και από το 2010 αναφέρεται ως μνημείο. Πρόκειται για κατασκευή από μπετόν με εσωτερική διάμετρο 9 μ. και πάχος τοιχωμάτων 30 εκ. Για λόγους σταθερότητας "πατά" σε ένα τσιμεντένιο μπλοκ μάζας 1.900.000 kg, ώστε το κέντρο βάρους της όλης κατασκευής να βρίσκεται κάτω από την επιφάνεια του εδάφους. Διαθέτει πλατφόρμα παρατήρησης σε ύψος 96 μ. καθώς και ένα εστιατόριο. Αρχικά, με ύψος 101 μ. ήταν το ψηλότερο κτίσμα στο Ρότερνταμ, "τίτλο" που απώλεσε όταν κατασκευάστηκε το κτίριο "Erasmus MC" με ύψος 113,5 μ., το οποίο ολοκληρώθηκε το 1968. Ανέκτησε τον τίτλο του υψηλότερου κτίσματος το 1970, όταν κατασκευάστηκε ο "διαστημικός πύργος" στην κορυφή του, δίνοντάς του επιπλέον ύψος 85 μ. Το συνολικό ύψος του σήμερα, μετρουμένης και της κεραίας στην κορυφή του, είναι 184,6 μ, ενώ το ύψος της οροφής του είναι στα 104 μ.

Ο Euromast υπάγεται στη Διεθνή Ομοσπονδία Πύργων. Το 2008 και το 2009 ο πύργος φιλοξένησε δράσεις "ακραίων αθλητικών εκδηλώσεων" (extreme sports) που περιλάμβαναν και "μπάντζι τζάμπινγκ".
Αναστάσιος Χρηστίδης

O Αναστάσιος Χρηστίδης (18.. - Δεκέμβριος 1962) ήταν Έλληνας γιατρός και πολιτικός.
Βραβείο Ειρήνης Φελίξ Χουφουέτ-Μπουανί

Το Βραβείο Ειρήνης Φελίξ Χουφουέτ-Μπουανί δημιουργήθηκε το 1990 από την UNESCOΤο βραβείο φέρει το όνομα του Φελίξ Χουφουέτ-Μπουανί , του αείμνηστου πρώην προέδρου της Ακτής του Ελεφαντοστού, ο οποίος υπηρέτησε από την ανεξαρτησία της χώρας το 1960 μέχρι το θάνατό του το 1993. Απονέμεται ετήσια. Το βραβείο περιλαμβάνει επιταγή 150.000 δολαρίων, ένα χρυσό μετάλλιο, και δίπλωμα ειρήνης. Εάν υπάρχουν πολλαπλοί παραλήπτες, η επιταγή μοιράζεται εξίσου.
Η κόμησσα της Κέρκυρας

Η κόμησσα της Κέρκυρας είναι ελληνική μουσική κωμική ταινία του 1972 σε παραγωγή Φίνος Φιλμ. Η σκηνοθεσία και το σενάριο ανήκουν στον Αλέκο Σακελλάριο. Πρωταγωνιστούν η Ρένα Βλαχοπούλου και ο Αλέκος Αλεξανδράκης.

Η ταινία περιστρέφεται γύρω από τη σιόρα Αντζολίνα (Ρένα Βλαχοπούλου), μια δύστροπη δασκάλα πιάνου και δις χήρα. Ένας επιχειρηματίας, ο Σωτήρης Καρέλης (Αλέκος Αλεξανδράκης), εμφανίζεται στην Αντζολίνα και της ζητά να του πουλήσει το αρχοντικό της για να το κάνει ξενοδοχείο. Εκείνες τις μέρες φτάνει στην Κέρκυρα ένα ιταλικό μουσικό συγκρότημα, το οποίο έμεινε χωρίς τραγουδίστρια, αφού η σταρ τους, η Αλίντα Ρίτσι, δεν ήρθε στο νησί. Η Αντζολίνα πείθεται, όχι μόνο να τους φιλοξενήσει στο σπίτι της, αλλά και να αντικαταστήσει την Αλίντα Ρίτσι επί σκηνής. Κατόπιν, όταν έρχεται η Αλίντα Ρίτσι, αρχίζουν τα μπερδέματα.
Σπυρίδων Σχινάς

Ο Σπυρίδων Σχινάς (και Σχοινάς, 1897 - Ιούλιος 1968) του Δημητρίου ήταν Έλληνας δικηγόρος και νομάρχης.
Αθλητική Ένωση Καραϊσκάκης

Η Αθλητική Ένωση Καραϊσκάκης (εν συντομία Α.Ε. Καραϊσκάκης) είναι ποδοσφαιρικός σύλλογος που εδρεύει στην Άρτα. Αγωνιστική έδρα της ομάδας αποτελεί το Δημοτικό Στάδιο Αγίων Αναργύρων με χωρητικότητα που ανέρχεται στις 1.656 θέσεις. Χρώματα του συλλόγου αποτελούν το πράσινο και το λευκό.

Ο σύλλογος διαθέτει επαγγελματική ποδοσφαιρική ομάδα με επίσημη επωνυμία ΠΑΕ Καραϊσκάκης Άρτας, η οποία μετέχει στη Super League 2 από την περίοδο 2017-18.
Αντόνιο Κασέσε

Ο Αντόνιο Κασέσε (ιταλικά: "Antonio Cassese", 1 Ιανουαρίου 1937 – 21 Οκτωβρίου 2011) ήταν Ιταλός νομικός ο οποίος εξειδικευόταν στο . Ήταν ο πρώτος πρόεδρος του και ο πρώτος πρόεδρος του όπου και προήδρευσε έως την παραίτησή του για λόγους υγείας τον Οκτώβριο του 2011.
Δημήτρης Καραδολάμης

Ο Δημήτρης Καραδολάμης, γεννημένος στο Κιλκίς στις 15 Αυγούστου 1987, είναι Έλληνας διεθνής καλαθοσφαιριστής. Έχει ύψος 2,04 m και αγωνίζεται στη θέση του πάουερ φόργουορντ στην ομάδα του Ηρακλείου για τον νότιο όμιλο του πρωταθλήματος της Β' Εθνικής κατηγορίας.
Χιτόμι Κανεχάρα

Η Χιτόμι Κανεχάρα (, Τόκιο 8 Αυγούστου 1983) είναι Γιαπωνέζα μυθιστοριογράφος.
Στυλιανός Δημητρακάκης

Ο Στυλιανός Δημητρακάκης του Μάρκου (1903 - 7 Μαρτίου 1947) ήταν Έλληνας στρατιωτικός και υπουργός.
Δημήτριος Παππάς

Ο Δημήτριος Παππάς (και Παπάς, 1888 — 22 Φεβρουαρίου 1966) ήταν Έλληνας μηχανικός και πολιτικός, ο οποίος υπηρέτησε ως Γερουσιαστής και ως βουλευτής.
Γιαννικοδάσκαλος

Ο Ιωάννης Γιαννικάκης, γνωστότερος ως Γιαννικοδάσκαλος (1864 - 1917) ήταν Έλληνας σατιρικός και λαϊκός ποιητής από την Ιεράπετρα.
Ταραζέντ

O Ταραζέντ είναι το ιδιαίτερο όνομα του αστέρα γ (γάμμα) του αστερισμού Αετού (γ Aquilae, γ Aql). Ο Ταραζέντ, ως ο δεύτερος φωτεινότερος αστέρας του αστερισμού, είναι εύκολα ορατός με γυμνό μάτι. Το γεγονός ότι φαίνεται να λάμπει μόλις δύο περίπου μοίρες βόρεια-βορειοδυτικά του φωτεινότερου αστέρα του αστερισμού, του α, γνωστού και ως Αλτάιρ, αλλά και σχετικώς κοντά στον β Αετού, οδήγησε στη συσχέτισή του με αυτούς στις παραδόσεις των διάφορων πολιτισμών.
Νινέτ ντε Βαλουά

Η Νινέτ ντε Βαλουά, (6 Ιουνίου 1898 - 8 Μαρτίου 2001) ήταν Ιρλανδικής καταγωγής Βρετανίδα χορεύτρια, δασκάλα, χορογράφος και σκηνοθέτης του κλασικού μπαλέτου. Πιο συγκεκριμένα, χόρεψε επαγγελματικά με τα Ρωσικά Μπαλέτα του Σεργκέι Ντιάγκιλεφ και ίδρυσε αργότερα τα Βασιλικά Μπαλέτα έναν από τους κορυφαίους οργανισμούς μπαλέτου του 20ού αιώνα και παγκοσμίως έως σήμερα. Ίδρυσε επίσης τα Βασιλικά Μπαλέτα του Μπέρμιγχαμ (Birmingham Royal Ballet) και τη Βασιλική Σχολή Μπαλέτου. Θεωρείται ευρέως ένα από τα πιο σημαίνοντα πρόσωπα στην ιστορία του μπαλέτου και «πνευματική μητέρα» του αγγλικού μπαλέτου της Αγγλίας.
Ζαν Ρενουάρ

Ο Ζαν Ρενουάρ ("Jean Renoir", 15 Σεπτεμβρίου 1894 - 12 Φεβρουαρίου 1979) ήταν Γάλλος σκηνοθέτης του κινηματογράφου. Θεωρείται ως ένας από τους σημαντικότερους σκηνοθέτες του παγκόσμιου κινηματογράφου, καθώς αποτελεί τον "Πατέρα του Ποιητικού Ρεαλισμού".
Περίκλειστος κήπος

""Ο Ευαγγελισμός της Θεοτόκου" του [[Φρα Αντζέλικο]], όπου στο βάθος απεικονίζεται ο περίκλειστος κήπος"
Περίκλειστος κήπος (στα λατινικά:"Hortus Conclusus") είναι οι κλειστοί κήποι που αναπαρίστανται στους μεσαιωνικούς πίνακες. Πρόκειται για τις κλειστές αυλές-κήπους κυρίως των μοναστηριών. Στους πίνακες διακοσμούνταν πάντα από λουλούδια και δέντρα και περικλείονταν από έναν ψηλό τοίχο. Στους χριστιανικούς μεσαιωνικούς πίνακες γινόταν προσεκτική επιλογή των λουλουδιών που πολλές φορές είχαν συμβολική σημασία. Η απεικόνιση κήπων στους πίνακες δεν είναι μόνο διακοσμητική αλλά και μεταφορική: ο κήπος σε ένα έργο συμβολίζει τον επίγειο παράδεισο και την αγνότητα της Παναγίας, για τον λόγο αυτό συχνά ο Ευαγγελισμός ή άλλες σκηνές από την ζωή της Παναγίας διαδραματίζονται σε έναν κήπο ή μια αυλή με λουλούδια.
Πρωτάθλημα ποδοσφαίρου Μαρόκου

Το Πρωτάθλημα ποδοσφαίρου Μαρόκου (αραβικά: البطولة المغربية, γαλλικά: "Botola Pro 1") είναι επαγγελματικό πρωτάθλημα ποδοσφαίρου ανδρών του Μαρόκου. Βρίσκεται στην κορυφή του μαροκινού συστήματος πρωταθλημάτων ποδοσφαίρου, αποτελώντας την ποιο σημαντική ποδοσφαιρική διοργάνωση της χώρας. Αποτελείται από 16 συλλόγους και λειτουργεί με το σύστημα προβιβασμού και υποβιβασμού από και προς τη δεύτερη κατηγορία της χώρας. Υπεύθυνη για τη διεξαγωγή της διοργάνωσης είναι η Botola Pro.
Κονσερβατόριο του Άμστερνταμ

Το Κονσερβατόριο του Άμστερνταμ είναι ολλανδική μουσική ακαδημία και βρίσκεται στο Άμστερνταμ. Η σχολή είναι κλάδος του Πανεπιστημίου Τεχνών του Άμστερνταμ. Το Κονσερβατόριο του Άμστερνταμ (CVA) είναι η μεγαλύτερη ακαδημία μουσικής στην Ολλανδία και προσφέρει προγράμματα στην κλασική μουσική, την τζαζ, την ποπ, την πρώιμη μουσική και την όπερα, όπως επίσης στη μουσική εκπαίδευση.
Βαλκανικό Πρωτάθλημα Ημιμαραθωνίου 2013

Το Βαλκανικό Πρωτάθλημα Ημιμαραθωνίου 2013 ήταν η 2η διοργάνωση του Βαλκανικού Πρωταθλήματος Ημιμαραθωνίου, που διοργανώθηκε υπό την εποπτεία της Ένωσης Βαλκανικών Ομοσπονδιών Στίβου. Η διοργάνωση πραγματοποιήθηκε στην Οράντεα, στη Ρουμανία, στις 15 Σεπτεμβρίου του 2013.

Στο πρωτάθλημα διεξήχθησαν μόνο αγώνες ανδρών και γυναικών και όχι ομάδων. Συμμετείχαν 13 αθλητές, 8 άνδρες και 5 γυναίκες από 8 χώρες της Ένωσης. Πρωταθλητής στους άνδρες αναδείχθηκε ο Νικολάε Αλεξάνδρου Σοάρε με επίδοση 1:04:26, από την Ρουμανία και πρωταθλήτρια στις γυναίκες η Ολιβέρα Γέβτιτς με επίδοση 1:14:39, από τη Σερβία. Οι επιδόσεις αυτές αποτέλεσαν και ρεκόρ του πρωταθλήματος.

Το Πρωτάθλημα πραγματοποιήθηκε ταυτόχρονα με το Ρουμάνικο Πρωτάθλημα Ημιμαραθωνίου το οποίο διεξήχθη για δεύτερη συνεχόμενη φορά στην Οράντεα. Η διοργάνωση ξεκίνησε στις 9:55 στην πλατεία Φέρντιναντ από τον δήμαρχο της πόλης και άλλους επίσημους της Ρουμανικής Ομοσπονδίας Στίβου. Στο τέλος του αγώνα οι εκπρόσωποι της ομοσπονδίας παρέδωσαν διπλώματα, μετάλλια, τρόπαια, χρηματικά έπαθλα και μπουκέτα λουλουδιών στους νικητές του Βαλκανικού και του Ρουμάνικου Πρωταθλήματος Ημιμαραθωνίου.

Οι χρόνοι των Ρουμάνων αθλητών συμπεριλήφθηκαν στο Εθνικό Πρωτάθλημα Ημιμαραθωνίου. Ο Νικολάε Αλεξάνδρου Σοάρε με την επίδοση 1:04:26 κατέρριψε το Εθνικό ρεκόρ Ρουμανίας Νέων που διήρκησε 20 χρόνια.
Αντόνιο Σαλαμάνκα

|thumb|300 px|Η ναυμαχία της Πρέβεζας, 1538,<br> Χαλκογραφία του Αντόνιο Σαλαμάνκα
Ο Αντόνιο Σαλαμάνκα ή Μαρτίνεθ ντε Σαλαμάνκα (Σαλαμάνκα, 1479 - Ρώμη, 1562) ήταν Ισπανός που εγκαταστάθηκε στη Ρώμη και δραστηριοποιήθηκε ως βιβλιοπώλης, εκδότης και χαράκτης.

Γεννήθηκε στη Σαλαμάνκα της Ισπανίας το 1479 και περί το 1510 φαίνεται να μετοίκησε στη Ρώμη της Ιταλίας, όπου παντρεύτηκε. Είναι γνωστό ότι το 1517 δραστηριοποιήθηκε ως βιβλιοπώλης στο Κάμπο ντε Φιόρι της Ρώμης και το 1526 είχε ένα ανθηρό εκδοτικό οίκο στην Αιώνια πόλη. Το 1532 εξέδωσε την πρώτη του συλλογή χαρακτικών με έργα μυθολογικού ενδιαφέροντος, που περιελάμβανε και έργα του Ραφαήλ. Από το 1553 συνεργάστηκε με τον γαλλικής καταγωγής εκδότη και έμπορο χαρτών Αντόνιο Λαφρέρι (1512-1577), με τον οποίο εξέδωσαν το βιβλίο του Χουάν Βαλβέντε ντε Αμούσκο (Juan Valverde de Amusco) που εικονογράφησε ο Νικολά Μπεατριζέ (Nicolas Beatrizet). Η συνεργασία του με τον Λαφρέρι στη χάραξη και έκδοση χαρτών, απόψεων πόλεων και ενημερωτικών φυλλαδίων για τα σημαντικά γεγονότα της εποχής διήρκεσε για μια περίπου δεκαετία, μέχρι το θάνατό του.

Μετά τον θάνατό του, το 1562, η συνεργασία με τον Αντόνιο Λαφρέρι συνεχίστηκε από τον γιο του Francesco Salamanca.

Φιλοτέχνησε μεταξύ άλλων, ένα αντίγραφο του πρώτου παγκόσμιου χάρτη του Μερκάτορ.
Στούπα Μεσσηνίας

Η Στούπα Μεσσηνίας είναι οικισμός που υπάγεται στο Δήμο Δυτικής Μάνης. Πρότερα ανήκε στο Δήμο Λεύκτρου μέχρι την εφαρμογή του προγράμματος Καλλικράτης το 2010. Απέχει 45 χλμ. από την Καλαμάτα και βρίσκεται μετά την Καρδαμύλη. Είναι γνωστός τουριστικός προορισμός εξαιτίας των παραλιών της Καλόγρια και Στούπα, αλλά κυρίως λόγω του βιβλίου του Νίκου Καζαντζάκη «Βίος και Πολιτεία του Αλέξη Ζορμπά», που έγραψε την περίοδο που έμενε στην περιοχή.
Βίτο Βολτέρρα

'
Ο Βίτο Βολτέρρα ("Vito Volterra", 3 Μαΐου 1860 – 11 Οκτωβρίου 1940) ήταν Ιταλός μαθηματικός και φυσικός, γνωστός για τη συμβολή του στα βιομαθηματικά και στις ολοκληρωτικές εξισώσεις, ως ένας από τους ιδρυτές του μαθηματικού κλάδου της συναρτησιακής αναλύσεως.
Παιδικός Διαγωνισμός Τραγουδιού Eurovision 2016

O Παιδικός Διαγωνισμός Τραγουδιού Eurovision 2016 ήταν ο 14ος ετήσιος Παιδικός Διαγωνισμός Τραγουδιού Eurovision και έλαβε μέρος στο Mediterranean Conference Centre, στην Βαλέτα, πρωτεύουσα της Μάλτας. Αυτή ήταν η δεύτερη φορά όπου η Μάλτα διοργάνωσε αυτόν τον διαγωνισμό. Τελευταία φορά ήταν το 2014 στη Μάρσα, με πάρα πολύ μεγάλη επιτυχία. Δεκαεπτά χώρες πήραν μέρος τους στον φετινό διαγωνισμό της Junior Eurovision, με την Πολωνία να επιστρέφει μετά από δώδεκα χρόνια απουσίας, την Κύπρο να επιστρέφει με ένα χρόνο διάλειμμα και το Ισραήλ να κάνει την επιστροφή του από το 2012 ενώ αποχωρούν ο Άγιος Μαρίνος, το Μαυροβούνιο και η Σλοβενία. Καμιά χώρα δεν έκανε το ντεμπούτο της στον φετινό διαγωνισμό, και αυτό έχει να συμβεί από το διαγωνισμό του 2011. Για πρώτη φορά το τελικό αποτέλεσμα εξαρτήθηκε μόνο από τις κριτικές επιτροπές, δηλαδή δεν χρησιμοποιήθηκε η ψήφος του κοινού. Η Γεωργία νίκησε για 3η φορά το διαγωνισμό με το τραγούδι "Mzeo" όπου εκτελείται από την Μαριάμ Μαμαντασβίλι και συγκέντρωσε 239 βαθμούς. Έτσι η Γεωργία έχει τις περισσότερες νίκες στον διαγωνισμό και έσπασε το περσινό ρεκόρ βαθμών του νικητή.
Ζίγκμαρ Πόλκε

Ο Ζίγκμαρ Πόλκε (13 Φεβρουαρίου, 1941 - 10 Ιουνίου, 2010) ήταν Γερμανός ζωγράφος και φωτογράφος.

Ο Πόλκε πειραματίστηκε με ένα ευρύ φάσμα μορφών, αντικειμένων και υλικών. Στη δεκαετία του 1970, ασχολήθηκε με τη φωτογραφία, επιστρέφοντας στη ζωγραφική τη δεκαετία του 1980, για να δημιουργήσει τυχαία αφηρημένα έργα μέσω χημικών αντιδράσεων μεταξύ των χρωμάτων και άλλων προϊόντων. Κατά τα τελευταία 20 χρόνια της ζωής του παρήγαγε έργα ζωγραφικής και επικεντρώθηκε σε ιστορικά γεγονότα και τις αντιλήψεις τους.
Στέλιος Σεραφείδης

Ο Στέλιος Σεραφείδης (Αιγάλεω, 1935) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του τερματοφύλακα. Είναι ο μικρότερος αδερφός του επίσης διεθνή ποδοσφαιριστή Λάμπη Σεραφείδη, με τον οποίον συνυπήρξαν αγωνιστικά τόσο στον Απόλλωνα Αθηνών όσο και στην ΑΕΚ.
Διασωστικό υποβρυχίων

300px|thumb|Το ιαπωνικό διασωστικό υποβρυχίων "Chiyoda"
Με τη γενική ονομασία Διασωστικό υποβρυχίων ("submarine rescue ship") φέρεται εξειδικευμένος τύπος πολεμικού πλοίου της γενικότερης κατηγορίας των βοηθητικών σκαφών, ιδιαίτερης κατασκευής, εφοδιασμένο με ανάλογα μέσα και εφόδια, του οποίου κύρια αποστολή και έργο του είναι η υποβρύχια έρευνα και διάσωση.

Τα Διασωστικά υποβρυχίων είναι μηχανοκίνητα πλοία διάφορου εκτοπίσματος με μεγάλη ισχύ μηχανών που διακρίνονται σε "μικρού βάθους επιχειρήσεων" (κλειστών θαλασσών ή εσωτερικών – χωρικών υδάτων) και σε "μεγάλου βάθους επιχειρήσεων" ή "ωκεάνια". Έχουν πλούσιο εξοπλισμό σε ναυτιλιακά όργανα ναυσιπλοΐας, επικοινωνίας, υποβρυχίων ανιχνευτών ραδιοεντοπισμού, έρευνας, διάσωσης, και μέσων πόντισης, πολύ ισχυρά βαρούλκα ανέλκυσης, συρματόσχοινα, γερανούς, μέσα απάντλησης κ.λπ. καθώς και βαθυσκάφη μέχρι και ελικοδρόμιο.

Τα σκάφη αυτά τελούν συνηθέστερα υπό τις διοικήσεις ναυτικής μέριμνας, η διοικήσεις υποβρυχίων ναυτικών χωρών. Λόγω του πολύ εξειδικευμένου χαρακτήρα τους συχνά χρησιμοποιούνται και ως ωκεάνια ερευνητικά επιστημονικού ενδιαφέροντος. Χώρες των οποίων το πολεμικό ναυτικό τους διαθέτει τέτοια σκάφη είναι η Βραζιλία, οι ΗΠΑ, η Ιαπωνία, η Ιταλία, η Κίνα, η Νότια Κορέα, η Σουηδία, η Σιγκαπούρη και η Τουρκία.
Τυραννοκτόνος

[[Τυραννοκτόνοι (γλυπτό)|Τυραννοκτόνοι. Γλυπτό σύνταγμα]] προς τιμή των Αρμόδιου και Αριστογείτονα.
O Τυραννοκτόνος είναι ρητορικό έργο του Λουκιανού με δημιουργική φαντασία, που υπαινίσσεται τον Αρμόδιο που σκότωσε τον Ίππαρχο υπολαμβάνοντάς τον, μέσα στο σκοτάδι, ως τον αδελφό του τύραννο Ιππία. Ο Έρασμος που υπήρξε ο συγγραφέας της λατινικής μετάφρασης του Τυραννοκτόνου και του Αποκηρυττόμενου στην αυθεντική μορφή τους έγραψε στα λατινικά ένα συνοδευτικό (companionate) χωρίο, μια πλαστή αγόρευση αντίθετη με αυτή που εξετάζουμε η οποία βρίσκεται σε μερικές από τις παλιές εκδόσεις του Λουκιανού. 

Την όλη υπόθεση την αναγάγει ως δοκιμασία, θεσμό του Αττικού δικαίου, στην οποία υποβάλλονταν κάθε Αθηναίος που απαιτούσε κάποιο πολιτικό προνόμιο. Στην προκειμένη περίπτωση πρόκειται για έναν που προβάλλεται ως τυραννοκτόνος και ζητά ανάλογη αμοιβή. Κάποιος, όμως, από τους συμπολίτες του έχει ήδη προσβάλει το δικαίωμα του προσφεύγοντος να διεκδικήσει την αμοιβή που προφέρει ο δήμος. Οι αρχές έχουν παραπέμψει την υπόθεση στο δικαστήριο και ο αντίδικος θεωρείται ότι έχει ήδη μιλήσει.


Ο τυραννοκτόνος ισχυρίζεται ότι αυτός είναι που κατέλυσε ολοκληρωτικά την τυραννίδα, η πράξη του όμως μοιράζεται σε πολλούς, όπως γίνεται στα δράματα: Ο πρωταγωνιστής ήταν αυτός, δευτεραγωνιστής ο γιος, τριταγωνιστής ο ίδιος ο τύραννος, όσο για το σπαθί, μας υπηρέτησε όλους.
Supporters' Shield

Το Supporters' Shield (προφορά: "Σαπόρτερς Σιλντ", σε ελεύθερη μετάφραση: "Ασπίδα των Υποστηρικτών") αποτελεί ετήσιο βραβείο το οποίο απονέμεται στην ομάδα του πρωταθλήματος της Μέιτζορ Λιγκ Σόκερ (MLS) με την καλύτερη επίδοση στην κανονική περίοδο. Η πρώτη βράβευση πραγματοποιήθηκε το 1999 και έχει αναγνωριστεί ως ένα σημαντικό τρόπαιο του πρωταθλήματος.

Απηχεί την πρακτική πολλών άλλων ποδοσφαιρικών πρωταθλημάτων σε όλο τον κόσμο, στα οποία η ομάδα με την καλύτερη επίδοση στην κανονική διάρκεια, στέφεται πρωταθλήτρια. Από το 2006, η εκάστοτε κάτοχος του βραβείου κερδίζει μία θέση στο ΚΟΝΚΑΚΑΦ Τσάμπιονς Λιγκ της ανάλογης περιόδου.
Αντίταυρος

Ο Αντίταυρος, (Τουρκικά: Aladağlar) είναι μεγάλη οροσειρά της νότιας και της ανατολικής Τουρκίας. Αποτελεί τμήμα του μεγάλου ορεινού όγκου του Ταύρου, εξ ου και η ονομασία του. Ο Αντίταυρος εκτείνεται με κατεύθυνση από ΝΔ προς ΒΑ καλύπτοντας τμήματα της Κιλικίας και Καππαδοκίας. στην κεντρική Ανατολία, ή γενικότερα φερόμενη ως Μικρά Ασία.<br> 
Το υψηλότερο σημείο του Αντιταύρου είναι η κορυφή Αργαίος, με υψόμετρο 12.851 πόδια (3.917 μ ), που βρίσκεται στο βόρειο τμήμα του. Σημαντικότερος ποταμός που πηγάζει στον Αντίταυρο είναι ο Σάρος. Βόρεια του Αντιταύρου βρίσκεται η Καισάρεια, ενώ νοτιο-δυτικά αυτού τα Άδανα. Τον Αντίταυρο αναφέρει ο σπουδαίος αρχαίος Έλληνας γεωγράφος Στράβων, στα Γεωγραφικά του, με την πληροφορία ότι από τις μονίμως χιονοσκεπείς κορυφές του είναι ορατές τόσο η Μεσόγειος θάλασσα, όσο και η Μαύρη Θάλασσα (Εύξεινος Πόντος).

Σημειώνεται ότι η κορυφή Αργαίος, του Αντιταύρου, η ψηλότερη κορυφή της Κεντρικής Ανατολίας, κατά τους γεωλόγους - ηφαιστειολόγους αποτελεί πανάρχαιο ηφαίστειο, της κατηγορίας των στρωματοηφαιστείων.
MLS Cup Playoffs

Τα MLS Cup Playoffs αποτελούν μία σειρά αγώνων του πρωταθλήματος της Μέιτζορ Λιγκ Σόκερ (MLS), παρόμοια με τα πλέιοφς του NBA. Δώδεκα ομάδες στο σύνολό τους, οι πρώτες έξι ομάδες της κανονικής περιόδου από την Ανατολική και οι αντίστοιχες έξι από τη Δυτική Περιφέρεια, λαμβάνουν μέρος στους αγώνες για την κατάκτηση του MLS Cup.

Η συγκεκριμένη διαδικασία για την κατάκτηση του πρωταθλήματος, διαφέρει σε σύγκριση με τα περισσότερα πρωταθλήματα ανά τον κόσμο, στα οποία, η ομάδα που έχει συγκεντρώσει τους περισσότερους πόντους στην κανονική περίοδο, στέφεται πρωταθλήτρια. H MLS επιβραβεύει την πρωταθλήτρια της κανονικής περιόδου με το Supporters' Shield και με μία θέση στο ΚΟΝΚΑΚΑΦ Τσάμπιονς Λιγκ. Η πρωταθλήτρια της κανονικής περιόδου πρέπει να εδρεύει στις Ηνωμένες Πολιτείες Αμερικής, ούτως ώστε να μπορεί να προκριθεί άμεσα στο Τσάμπιονς Λιγκ.
Άνταμ Βάισχαουπτ

Ο Γιόχαν Άνταμ Βάισχαουπτ ("Johann Adam Weishaupt", 6 Φεβρουαρίου 1748 – 18 Νοεμβρίου 1830) ήταν Γερμανός φιλόσοφος και ιδρυτής της μυστικής εταιρείας Τάγμα των Ιλλουμινάτων.